**Θεσσαλονίκη 13-12-2021**

**Δελτίο Τύπου**

***Θέμα : «Ένταξη των πρώτων 14 (δεκατεσσάρων) επενδυτικών σχεδίων στη Δράση «Πρόγραμμα Στήριξης και Ενίσχυσης Μικρομεσαίων Επιχειρήσεων στις ΠΕ Κοζάνης, Φλώρινας και στο Δήμο Μεγαλόπολης (ΠΕ Αρκαδίας» του Πράσινου Ταμείου»***

Η ΚΕΠΑ-ΑΝΕΜ ΑΜΚΕ, αρμόδιος Εταίρος-Περιφερειακή Μονάδα του Ενδιάμεσου Φορέα Διαχείρισης ΕΦΕΠΑΕ με χωρική και επιχειρησιακή ευθύνη στις Περιφέρειες της Κεντρικής και Δυτικής Μακεδονίας ανακοινώνει **ότι με την υπ’ αριθμ. 228.10.1/2021 απόφαση του Δ.Σ. του Πράσινου Ταμείου την Τετάρτη 8-12-2021 που υπογράφεται από τον Πρόεδρό του Πράσινου Ταμείου κ. Ευστάθιο Σταθόπουλο εκδόθηκε η πρώτη (1η) απόφαση ένταξης των δικαιούχων της Δράσης** *«Πρόγραμμα Στήριξης και Ενίσχυσης Μικρομεσαίων Επιχειρήσεων στο πλαίσιο του άξονα προτεραιότητας 6 του Συνεχιζόμενου Χρηματοδοτικού Προγράμματος με τίτλο «Χρηματοδότηση έργων και Δράσεων για την ανάπτυξη βιώσιμων οικονομικών δραστηριοτήτων χαμηλού ανθρακικού αποτυπώματος στις Π.Ε. Κοζάνης, Φλώρινας και στον Δήμο Μεγαλόπολης της Π.Ε Αρκαδίας».*

Σύμφωνα με την απόφαση **εντάσσονται 14 (δεκατέσσερα) επενδυτικά σχέδια ισάριθμων Δικαιούχων επιχειρήσεων της Περιφερειακής Ενότητας Κοζάνης συνολικής δημόσιας δαπάνης 2.193.128,8 €.**

Από τους 14 Δικαιούχους που εντάσσονται στη Δράση, 10 (δέκα) Δικαιούχοι είναι εργολάβοι που θα υλοποιήσουν επενδυτικά σχέδια δημόσιας δαπάνης (επιχορήγησης) 1.553.128,8€ και 4 (τέσσερις) Δικαιούχοι είναι υπεργολάβοι που θα υλοποιήσουν επενδυτικά σχέδια δημόσιας δαπάνης (επιχορήγησης) 640.000,00€.

Αντίστοιχα 10 επενδυτικά σχέδια αιτούμενης δημόσιας δαπάνης (επιχορήγησης) 1.414.400,00€ απορρίφθηκαν.

H αξιολόγηση των αιτήσεων της Δράσης συνεχίζεται. Σημειώνεται ότι η διαδικασία αξιολόγησης και ένταξης των επενδυτικών σχεδίων είναι άμεση, αντικειμενική και απλοποιημένη. **Οι αιτήσεις χρηματοδότησης αξιολογούνται με σειρά προτεραιότητας, σύμφωνα με την ημερομηνία ηλεκτρονικής υποβολής τους στο ΠΣΚΕ.**

**Σχολιάζοντας τα αποτελέσματα ο Πρόεδρος του Πράσινου Ταμείου κ. Ευστάθιος Σταθόπουλος** δήλωσε:«*Από την πρώτη μέρα που έτρεξε το Πρόγραμμα Στήριξης και Ενίσχυσης Μικρομεσαίων Επιχειρήσεων, Πράσινο Ταμείο και ΕΦΕΠΑΕ είπαμε ένα πολύ απλό πράγμα: ότι θέλουμε να τρέξουμε γρήγορα. Και αυτό κάνουμε στο πλαίσιο της επιχειρησιακής συνεργασίας μας. Την προηγούμενη εβδομάδα εκδόθηκε από το Δ.Σ. μας η πρώτη (1η) απόφαση ένταξης  δικαιούχων της Δράσης. 14 επενδυτικά σχέδια ισάριθμων Δικαιούχων επιχειρήσεων της Περιφερειακής Ενότητας Κοζάνης συνολικής δημόσιας δαπάνης 2.045.128,80€ εντάσσονται στο πρόγραμμα και εκκινεί η διαδικασία πληρωμής τους. Δεν θα σταματήσουμε εδώ. Πριν το τέλος του έτους προχωράμε και σε νέα απόφαση και άλλων εντάξεων. Οι τοπικές κοινωνίες της Δυτικής Μακεδονίας βλέπουν το μετρήσιμο έργο του πρώτου προγράμματος απολιγνιτοποίησης στην ιστορία του Πράσινου Ταμείου».*

Υπενθυμίζεται ότι :

* Η νέα Δράση απευθύνεται σε υφιστάμενες πολύ μικρές, μικρές και μεσαίες επιχειρήσεις στις Περιφερειακές Ενότητες Κοζάνης και Φλώρινας, καθώς και στον Δήμο Μεγαλόπολης της Περιφερειακής Ενότητας Αρκαδίας, των οποίων η δραστηριότητα αφορά στην εκτέλεση εργασιών, την παροχή υπηρεσιών και την προμήθεια αγαθών άμεσα προς τη ΔΕΗ ή/και έμμεσα προς υπεργολάβους που έχουν συνάψει συμβάσεις με τη ΔΕΗ. Ειδικότερα, το πρόγραμμα στηρίζει και ενισχύει τις επιχειρήσεις αυτές προκειμένου να διαφοροποιήσουν τα παραγόμενα προϊόντα, τις παρεχόμενες υπηρεσίες και τις εκτελούμενες εργασίες τους, με στόχο τη σταδιακή απεξάρτησή τους από τη ΔΕΗ και συνολικά από τις λιγνιτικές δραστηριότητες σε βάθος πενταετίας.
* Ο συνολικός προϋπολογισμός της Δημόσιας Δαπάνης της Δράσης ανέρχεται σε 9.748.717,73 €. O επιλέξιμος επιχορηγούμενος προϋπολογισμός κάθε επενδυτικού σχεδίου κυμαίνεται από 20.000 έως 200.000 ευρώ. Τα ποσοστά ενίσχυσης για το σύνολο των επιλέξιμων δαπανών θα ανέρχονται σε 80% δημόσια επιχορήγηση και 20% ιδιωτική συμμετοχή.
* Οι Αιτήσεις χρηματοδότησης υποβάλλονται υποχρεωτικά ηλεκτρονικά, μέσω του Πληροφοριακού Συστήματος Κρατικών Ενισχύσεων (ΠΣΚΕ), www.ependyseis.gr

**H υποβολή των αιτήσεων ξεκίνησε στις 23-9-2021. Η πρόσκληση θα παραμείνει ανοιχτή προς υποβολή αιτήσεων μέχρι εξαντλήσεως του διαθέσιμου προϋπολογισμού και το αργότερο μέχρι τη συμπλήρωση έξι (6) μηνών από την αρχική δημοσίευσή της (22-9-2021).**

Η μέχρι σήμερα ανταπόκριση των επιχειρήσεων κρίνεται άκρως ικανοποιητική.

Η Δράση διέπεται από τον κανονισμό 1407/2013 της Ε.Ε. (De minimis) και θα υλοποιηθεί από το Πράσινο Ταμείο και τον ΕΦΕΠΑΕ (αρμόδιοι εταίροι EΦΕΠΑΕ : ΚΕΠΑ-ΑΝΕΜ ΑΜΚΕ και Διαχειριστική Ευρωπαϊκών Προγραμμάτων).

Το Έντυπο Υποβολής Αίτησης Χρηματοδότησης, όπως και όλα τα συνοδευτικά έντυπα της πρόσκλησης, οι ενδιαφερόμενοι μπορούν να τα βρουν στους παρακάτω δικτυακούς τόπους:

• του Πράσινου Ταμείου(<https://prasinotameio.gr>).

• του ΕΦΕΠΑΕ ([www.efepae.gr](file:///C:\Users\user.TSL541\Downloads\www.efepae.gr))

• της ΚΕΠΑ-ΑΝΕΜ ([www.kepa-anem.gr](file:///C:\Users\user.TSL541\Downloads\www.kepa-anem.gr))

• της Διαχειριστικής Ευρωπαϊκών Προγραμμάτων ([www.diaxeiristiki.gr](file:///C:\Users\user.TSL541\Downloads\www.diaxeiristiki.gr))

• του Σχεδίου Δίκαιης Αναπτυξιακής Μετάβασης ([www.sdam.gr](file:///C:\Users\user.TSL541\Downloads\www.sdam.gr))

**Για την έγκυρη, ασφαλή και εμπεριστατωμένη ενημέρωση** επί της Αναλυτικής Πρόσκλησης και της υποβολής της αίτησης χρηματοδότησης για τη συγκεκριμένη Δράση, **οι υποψήφιοι των ΠΕ Κοζάνης και Φλώρινας να απευθύνονται στις επίσημες πηγές πληροφόρησης και συγκεκριμένα:**

α) Στην **ΚΕΠΑ-ΑΝΕΜ ΑΜΚΕ/EΦΕΠΑΕ** (τηλ 2310-480.000, [www.kepa-anem.gr](file:///\\kepa.local\files\common\~kepa\ΚΟΛΛΕΣ%20ΑΛΛΗΛΟΓΡΑΦΙΑΣ\ΕΠΑνΕΚ\ΝΕΕΣ%20ΚΟΛΛΕΣ%20ΕΠΑνΕΚ\ΔΟΙΚΗΣΗ\www.kepa-anem.gr), [greendm@e-kepa.gr](file:///C:\Users\user.TSL541\Downloads\greendm@e-kepa.gr), [info@e-kepa.gr](file:///C:\Users\user.TSL541\Downloads\info@e-kepa.gr)).

β)Στην **ΑΝΚΟ** (Παράρτημα της ΚΕΠΑ-ΑΝΕΜ ΑΜΚΕ/ΕΦΕΠΑΕ στην Περιφέρεια Δυτικής Μακεδονίας), τηλ. 24610-24022, [anko@anko.gr](file:///C:\Users\user.TSL541\Downloads\anko@anko.gr), [www.anko.gr](file:///\\kepa.local\files\common\~kepa\ΚΟΛΛΕΣ%20ΑΛΛΗΛΟΓΡΑΦΙΑΣ\ΕΠΑνΕΚ\ΝΕΕΣ%20ΚΟΛΛΕΣ%20ΕΠΑνΕΚ\ΔΟΙΚΗΣΗ\www.anko.gr))

Επίσης, οι ενδιαφερόμενοι μπορούν να αποστέλλουν ηλεκτρονικά το ερώτημά τους μέσω της ιστοσελίδας www.kepa-anem.gr (πεδίο "Στείλε το ερώτημά σου" στη διεύθυνση: <https://kepa-anem.gr/steile-to-erotima-sou/>).

**Δείτε την πρώτη (1η) απόφαση ένταξης και απόρριψης των αιτήσεων** [**εδώ.**](https://prasinotameio.gr/wp-content/uploads/2021/12/228.10.1-%CE%91%CE%A0%CE%9F%CE%A6%CE%91%CE%A3%CE%97_%CE%9F%CE%95.pdf)